স্টাফ রিপোর্টার ॥ হবিগঞ্জ সদর-লাখাই আসনের সংসদ সদস্য ও জেলা আওয়ামী লীগ সভাপতি আলহাজ্ব এডঃ মোঃ আবু জাহির বলেছেন-সারাদেশের ন্যায় হবিগঞ্জের সাধারণ মানুষ এখন কমিউিনিটি পুলিশিং কার্যক্রমের সুফল ভোগ করছেন। অনেক সামাজিক সমস্যা এখন কমিউনিটি পুলিশিং কমিটির মাধ্যমে সমাধান হচ্ছে। কমে যাচ্ছে থানার মামলার সংখ্যা। জনগণের সঙ্গে কাঁধে কাঁধ মিলিয়ে অপরাধমূলক কর্মকান্ড থেকে জাতিকে মুক্ত রাখার লক্ষ্য নিয়ে গঠিত হয়েছে ‘কমিউনিটি পুলিশিং’ কার্যক্রম। ইতোমধ্যেই সমাজে এ কর্মকাণ্ডের সুফল বয়ে চলেছে। লাঘব হয়েছে ঔপনিবেশিক আমলের চিন্তা চেতনার। বর্তমান সরকারের প্রধানমন্ত্রী শেখ হাসিনা ঘোষিত ‘ভিশন-২১’-এর কার্যক্রম বাস্তবায়নে ও জনগণের নিরাপত্তা বিধান এবং শান্তি শৃংখলা রক্ষায় পুলিশ বিভাগকে আধুনিক ও গণমুখী করার লক্ষ্য নিয়ে ‘পুলিশই জনতা-জনতাই পুলিশ’-এই প্রতিপাদ্যকে সামনে রেখে কাজ করছে কমিউনিটি পুলিশিং। গতকাল রবিবার ...